సోమారపు సత్యనారాయణ

సోమారపు సత్యనారాయణ తెలంగాణ రాష్ట్రానికి చెందిన రాజకీయ నాయకుడు, తెలంగాణ ఆర్టీసీ మాజీ చైర్మన్‌, రామగుండం మాజీ శాసనసభ సభ్యుడు. 

బాల్యం విద్యాభ్యాసం
సోమారపు సత్యనారాయణ తెలంగాణ రాష్ట్రం, పెద్దపల్లి జిల్లా, మంథని లో 16 జులై 1948లో జన్మించాడు. ఆయన వరంగల్ కాకతీయ యూనివర్సిటీ నుండి ఎంబీఏ పూర్తి చేశాడు.

రాజకీయ జీవితం
సోమారపు సత్యనారాయణ రాజకీయాల్లోకి రాకముందు రామగుండం ఎరువుల కర్మాగారంలో ఇంజినీర్‌గా పని చేశాడు. ఆయన  కాంగ్రెస్‌ పార్టీ ద్వారా రాజకీయ రంగంలోకి వచ్చాడు. ఆయన 30 జూన్‌ 1998న తొలిసారి ఏర్పడ్డ  రామగుండం మున్సిపాలిటీ ఎన్నికల్లో కాంగ్రెస్ పార్టీ నుండి పోటీ చేసి మున్సిపాలిటీ తొలి చైర్మన్‌గా పని చేశాడు. ఆయన 2004 జూలై 2 వరకు మున్సిపల్‌ చైర్మన్‌గా పని చేసి 2 జూలై 2004లో తెలుగుదేశం పార్టీ లో చేరాడు.సోమారపు సత్యనారాయణ  2004 అసెంబ్లీ ఎన్నికల్లో మంథని నియోజకవర్గం నుంచి టీడీపీ అభ్యర్థిగా పోటీ చేసి కాంగ్రెస్‌ అభ్యర్థి దుద్దిళ్ల శ్రీధర్‌బాబు చేతిలో ఓడిపోయాడు. ఆయన 2009లో జరిగిన అసెంబ్లీ ఎన్నికల్లో రామగుండం  నియోజకవర్గం నుంచి స్వతంత్ర అభ్యర్థిగా పోటీ చేసి కాంగ్రెస్‌ అభ్యర్థి బాబర్‌ సలీంపాషాపై విజయం సాధించిన తరువాత కాంగ్రెస్‌ పార్టీలో చేరాడు. తెలంగాణ ఉద్యమం సమయంలో కాంగ్రెస్ పార్టీకి రాజీనామా చేసి తెలంగాణ రాష్ట్ర సమితి పార్టీ లో చేరాడు. సోమారపు సత్యనారాయణ తెలంగాణ రాష్ట్రం ఏర్పడ్డాక జరిగిన 2014లో  తెలంగాణ అసెంబ్లీ ఎన్నికల్లో టీఆర్ఎస్ పార్టీ నుండి గెలిచాడు. ఆయన 29 ఏప్రిల్ 2016లో తెలంగాణా రాష్ట్ర ఆర్టీసీ చైర్మన్‌గా భాద్యతలు చేపట్టాడు. ఆయన 2018లో అసెంబ్లీ ఎన్నికల్లో ఓటమి అనంతరం భారతీయ జనతా పార్టీలో చేరాడు.బీజేపీలో చేరిన అనంతరం ఆయనను పెద్దపల్లి జిల్లా బీజేపీ అధ్యక్షుడిగా నియమించారు.
శాసనసభకు పోటీ 
సంవత్సరంనియోజకవర్గం నియోజకవర్గం రకంగెలిచిన అభ్యర్థి పేరుపార్టీఓట్లుఓడిన అభ్యర్థి పేరుపార్టీఓట్లుమెజారిటీ 2004మంథని  జనరల్ దుద్దిళ్ళ శ్రీధర్ బాబు కాంగ్రెస్ పార్టీ 	సోమారపు సత్యనారాయణతెలుగుదేశం పార్టీ   2009రామగుండంజనరల్ సోమారపు సత్యనారాయణస్వతంత్ర బాబర్‌ సలీంపాషాకాంగ్రెస్ పార్టీ 	 2014రామగుండంజనరల్ సోమారపు సత్యనారాయణటీఆర్ఎస్  కోరుకంటి చందర్ ఆలిండియా పార్వర్డ్‌బ్లాక్  	 2019రామగుండంజనరల్ కోరుకంటి చందర్ ఆలిండియా ఫార్వర్డ్‌ బ్లాక్‌ సోమారపు సత్యనారాయణటీఆర్ఎస్ 	 

మూలాలు

వర్గం:1948 జననాలు
వర్గం:జీవిస్తున్న ప్రజలు
వర్గం:పెద్దపల్లి జిల్లా నుండి ఎన్నికైన శాసన సభ్యులు
వర్గం:పెద్దపల్లి జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
వర్గం:తెలంగాణ శాసన సభ్యులు (2014)